GiliGold/VAD_KnessetCorpus huggingface dataset:
<יוחאי וג'ימה: אם הם יגיעו עם יחידות החילוץ שלהם לאיזה בניין אז הם לא ידעו שיש שם צובר גז, זה הבעיה.
אורלי לוי אבקסיס: כדאי שהם ידעו שיש שם גז.
<אבי רונן: אני נציג משרד הפנים.
<אבי רונן: בדיון הקודם במיעוט אני התעקשתי על זה שהכלים נמצאים בידי הרשויות המקומיות.
<אבי רונן: לשמחתי הרבה, הדיון עכשיו התפתח לכיוון המקצועי שבעצם אומר שאכן זה המצב.
<אבירם דהרי: זה לא נכון.
<אבירם דהרי: אם הבנת כך, זה לא נכון.
<אבירם דהרי: אל תקבע עובדות שהן לא נכונות.
<אבי רונן: אל תפסיק אותי, אני אגיע אליך ולטובתך.
<אבי רונן: יש בהחלט שני כלים מרכזיים שעלו כאן:
<אבי רונן: האחד זה חוק רישוי עסקים שמתעסק בכל נושא הגז ונותני האישור העיקריים בנושא הזה זה פעם אחת משרד הכלכלה, פעם שנייה משטרת ישראל, ופעם שלישית גורמים מתוקף חוק הגז שזה משרד התשתיות.
<אבי רונן: הם מופיעים בצו רישוי עסקים.
<אבי רונן: יש את חוק התכנון והבנייה והבעיה שעולה כאן היא שרשות המקומית שהיא הריבון בשטח והיא צריכה לקבל את היכולת לממש את כל הכלים שעומדים לרשותה, היא הולכת לאיבוד בסבך של כל הדברים האלה.
<אבי רונן: כדי לצאת מהלבירינת הזה אני מציע ללכת בגישה מנקודת המבט של הרשות המקומית ולהסתכל על משרדי הממשלה כעל גופים שצריכים לספק שירותים לרשות המקומית.
<אבי רונן: זה לא כל כך פופולרי, זאת עמדתי האישית.
<אבי רונן: אבל מניסיוני כרשות רישוי, אני מפקח על המפעלים הביטחוניים, קשה מאוד בחלק מהמקרים לקבל את השירות של משרדי הממשלה לנושא המניעה.
<אבי רונן: אולי הגיע הזמן להפוך פה את היוצרות ולאפשר לרשויות המקומיות לפחות בנושא הגז לקבל בזכות ובסמכות את כל המידע ואת כל הסיוע של משרדי הממשלה הרלוונטיים לעניין ולצאת מנקודת המבט הזאת.
<אבי רונן: ואז לבקש מהיועץ המשפטי שייבחן את כל הכלים שעומדים לרשות הרשות המקומית ואיפה משרדי הממשלה לא מקיימים את תפקידם עד הסוף כמו שצריך.
<אבי רונן: במקום שזה יהיה פה דיון של יריות הלוך וחזור אפשר למפות את זה כמו שצריך ולעזור לרשויות המקומיות בתהליכים.
<אבי רונן: יש פה גם שתי רשויות שמוכנות להיות פיילוט שזה גם הרצליה וגם קריית-גת.
מירי רגב: סיכום שלי של הדיון.
מירי רגב: ראשית, אני מבקשת שמשרד התשתיות יעביר רשימה של כל התשתיות, צוברי הגז, לראשי הערים באופן יזום עם הנחיה שאין לפרסם את זה באינטרנט.
מירי רגב: שנית, אני מבקשת התייחסות של היועץ המשפטי לממשלה.
מירי רגב: אני אדבר על זה עם אבי ליכט.
מירי רגב: כנראה לא ברור מה שאנחנו כותבים להם.
מירי רגב: התייחסות אם יש לך מידע או אין לך מידע, האם יש מניעה לפרסם את צוברי הגז לראש העיר ובאינטרנט.
מירי רגב: אם יש מניעה ואם יש מניעה מדוע יש מניעה.
מירי רגב: אני מבקשת לקבל את רשימת כל הצוברים מכל חברות הגז בצורה מסודרת אליי לוועדה.
מירי רגב: משרד התמ"ת, נא להעביר אליי כל האישורים שאתם נתתם לכל צוברי הגז, את כל צוברי הגז.
מירי רגב: אני מבקשת שאנחנו נעשה את העבודה של הפערים.
מירי רגב: אם משרד התשתיות לא עשה את זה, אנחנו נעשה את רשימת הפערים.
מירי רגב: ניעזר בשלטון המקומי.
מירי רגב: הדבר השלישי, אני מבקשת להכין לי הצעת חוק שעליה נחתים את כל חברי הכנסת.
מירי רגב: הצעת החוק תדבר על הסדרת הרישום של צוברי הגז והסדרת הפרסום של צוברי הגז בקרב מקבלי ההחלטות בעיר.
מירי רגב: ראש עיר באופן יזום.
מירי רגב: הוא לא צריך לשאוב ממנו את המידע, הוא צריך לקבל ממנו את המידע, כי אם מחר בבוקר תהיה בעיה ראש העיר יעמוד בפרונט, לא השר, כרגיל, והפקידים בוודאי שלא.
אורלי לוי אבקסיס: זה עוזר לו לתכנון העירוני.
מירי רגב: מבחינתי, ראש העיר הוא יושב-ראש ועדת התכנון המקומית.
מירי רגב: הוא זה שידאג לכך שצובר כזה לא יהיה חס וחלילה במקום כזה.
מירי רגב: אני לא רוצה לפגוע בעסקים של אף אחד, עיני לא צרה בעסקים של אף אחד.
מירי רגב: אבל אני לא רוצה שמחר בבוקר תהיה כאן בעיה ביטחונית.
<חן בר-יוסף: גברתי, בשביל שלא נפריע את סיכום הדיון רק, אנחנו נחכה להחלטת היועץ המשפטי לממשלה ול- - -
מירי רגב: אבל היועץ המשפטי לממשלה אומר שהוא לא יכול להעביר את ההתייחסות.
<אורן תמיר: אם זו עמדתה של גברתי שהיא לא רוצה להמתין, היא קיבלה היום את המידע, תתקבל תשובה של היועץ המשפטי לממשלה, חד משמעית.
<אורן תמיר: גברתי ביקשה וכך יהיה.
<אורן תמיר: אני מבין שלהתאחדות התעשיינים אין טענה לסוד עסקי, ולכן אנחנו יכולים להמשיך ולהתקדם לגבש עמדה ללא עמדה - - -
<ניר קנטור: זה לא מה שנאמר.
<ניר קנטור: אתה לא פניתי עד היום, זו הפנייה הראשונה שנעשתה, שאמרת בדיון שאתה תפנה אלינו.
<אורן תמיר: לא, אני לא אפנה.
<אורן תמיר: אני מציע שתגיד את זה ליושב-ראש לפרוטוקול כי שתיקתכם פה מדברת בעד עצמה נראה לי.
<ניר קנטור: ממש לא מדברת בעד עצמה.
<ניר קנטור: אני ניר קנטור מהתאחדות התעשיינים.
מירי רגב: לא נרשמת, להבא תירשם לדיבור.
<ניר קנטור: אני מתנצל.
<ניר קנטור: כפי שאני הבנתי את הלך הרוח של הדיון הזה, הדיון משך לכך שהיועץ המשפטי לממשלה יעשה בחינה של ההיבטים המשפטיים השונים של הכיוון הזה של העברת המידע לציבור ולרשויות המקומיות.
מירי רגב: לא לציבור, אותי לא מעניין הציבור.
מירי רגב: אותי מעניין ראש העיר כדי למנוע מצב שראש עיר שהוא יושב- ראש ועדת תכנון ובנייה יבנה גן ילדים או חס וחלילה בית אבות או כל דבר אחר על צובר גז - זה הכול, משום שהם לא מקבלים את המידע באופן שוטף ומוציאים להם הנשמה ולא צריך להוציא את הנשמה.
מירי רגב: אני לא צריכה שזה יתפרסם בציבור.
מירי רגב: אני לא רוצה ליצור בעיה בין החברות, אני רוצה שראש עיר שהוא יושב-ראש ועדת תכנון ובנייה תהיה לו האחריות והסמכות.
מירי רגב: כי מה יקרה מחר בבוקר?
מירי רגב: ראינו את זה באסון הכרמל וראינו את זה בסופה והתמונה היא על הקיר.
מירי רגב: יהיה מחר פיצוץ מתחת לגן ילדים בלילה ואז מה יהיה?
מירי רגב: אתם תגידו: אנחנו קיבלנו אישור מהתמ"ת.
מירי רגב: התמ"ת יגיד: אנחנו אישרנו להם.
מירי רגב: התשתיות יאמרו: אנחנו שלחנו את הפקח היחידי מתוך העשרה דווקא לדבר הזה.
מירי רגב: כולם יהיו בסדר, ראש העיר צריך להתפטר.
מירי רגב: כולכם תעמדו לדין על זה.
אורלי לוי אבקסיס: מירי, אולי חלק ממתן הרישיונות הללו צריך להיות בהסדר גם של הפעילות, כי אם למשל אותו צובר נמצא בכניסה לגן ילדים והפעילות לגביו היא דווקא בשעות היציאה של הילדים החוצה - אז בשעות האלו.
אורלי לוי אבקסיס: אולי זה בחוק עזר עירוני, אני לא יודעת.
אורלי לוי אבקסיס: אבל שלא יתדלקו תוך כדי.
אורלי לוי אבקסיס: אני מסתכלת גם להבא.
מירי רגב: במצב הבסיסי הוא לא יודע שיש שם צובר.
<דוד דהאן: הנושא הוא לתת חקיקה, לחזק אותו שם בפיקוח.
<דוד דהאן: הוא בא לשאול אותם כמה יש ברשימה של כל חברה, הם אומרים מאה, אבל יש להם מאתיים.
<דוד דהאן: אני רוצה לגבות אותו בחקיקה ושתהיה ענישה קשה על מי שישקר כאן.
רן כהן: אם זה לא הובן מספיק או לא הובהר, כל בקשה שמגיעה אלינו להטמנה התשובה אליה נשלחת לא לחברת הגז אלא לוועדה המקומית או לעירייה עצמה.
רן כהן: אין מצב כזה שהם לא יודעים.
רן כהן: מה שמוטמן הם יודעים.
מירי רגב: אני חוזרת ואומרת, ואני מבקשת לדבר עם אבי ליכט היום, אני רוצה חוות דעת של היועץ המשפטי לממשלה ללא קשר עם מידע כזה או אחר.
מירי רגב: אני רוצה להבין האם מותר מבחינה משפטית להעביר מידע על צובר גז לראש עיר שהוא יושב-ראש ועדת תכנון ובנייה, זה מה שאני מבקשת ממך.
מירי רגב: נא להעביר לי תשובה כן או לא - שנדע ללכת עם זה לבג"צ או לא ללכת לבג"צ, להביא חקיקה או לא להביא חקיקה.
מירי רגב: במקביל, אני מבקשת לקבל ממשרד התשתיות וממשרד התמ"ת את כל רשימות צוברי הגז מחולקות לפי החברות, מכל חברות הגז, 25 חברות הגז - שיעבירו לי רשימה מסודרת.
<אורן תמיר: גברתי, אם יש מניעה משפטית להעביר אז אני חושב שיש גם מניעה להעביר לוועדה.
<אורן תמיר: אני מציע שקודם השאלה הראשונה תיפתר.
מירי רגב: לוועדה, יפה.
מירי רגב: אה, הכנסת כבר לא מפקחת.
<אורן תמיר: אני מציע שנברר את השאלה המשפטית ו- - -
<ורד קירו: ממש לא.
מירי רגב: במקביל.
מירי רגב: ואם יש בעיה לוועדה ולכנסת אז נביא את זה לוויכוח אחר האם משרדי ממשלה לא מעבירים מידע לכנסת.
מירי רגב: זה כבר סיפור אחר.
מירי רגב: יש לנו כאן בוועדות הכנסת את כל הוועדות, כולל החסויות ביותר.
<קריאה: אם אתם לא מקבלים אנחנו עותרים גם כן.
<קריאה: יש בעיית חיסיון.
<ורד קירו: כרגע אין בעיית חיסיון כי זה לא כתוב בחוק.
מירי רגב: שום בעיית חיסיון אין.
מירי רגב: נא להעביר לנו לוועדה את כל הפרטים.
מירי רגב: נבדוק איפה הפערים ואז נלמד איפה זה נמצא.
מירי רגב: אני מבקשת לקבל בהקדם את חוות הדעת של היועץ המשפטי לממשלה.
מירי רגב: חברים, צהריים טובים.
מירי רגב: אני פותחת את ועדת הפנים והגנת הסביבה.
מירי רגב: על סדר היום הצעת חוק סמכויות לשם שמירה על ביטחון הציבור (תיקון - עבר פלילי) שיזמה חברת הכנסת אורלי לוי אבקסיס.
מירי רגב: הצעת החוק נועדה להקל על חיילים משוחררים ששירתו כלוחמים לעסוק כמאבטחים לאחר שחרורם מצה"ל גם אם נפתח להם תיק פלילי כשהם היו קטינים.
מירי רגב: כיום הקצין המוסמך שמאשר הסמכת מאבטחים בוחן את העבר הפלילי של המבקשים, ובצדק.
מירי רגב: אבל במקרה של צעירים שהיו מעורבים בפלילים כקטינים יש לנו כוונה לסייע לאותו חיילים לשקם את עצמם ויוכלו לעבוד בעבודה מהסוג הזה.
מירי רגב: זה פחות או יותר מהות החוק.
מירי רגב: אני חושבת שזה חוק באמת מאוד פשוט, מאוד נכון, מאוד ענייני, שאפשר להעביר אותו בהצבעה פה וכבר להביא אותו כמה שיותר מהר להצבעה במליאה.
מירי רגב: אני מבקשת שיוזמת החוק תציג את החוק, את התיקונים שהיא הגיעה אליהם, ולאחר מכן התייחסות של שלושת המשרדים הרלוונטיים ונצביע על החוק.
מירי רגב: חיים, ברוך הבא.
<חיים אברג'ל: תודה.
אורלי לוי אבקסיס: באמת כמו שגברתי היושבת-ראש ציינה אנחנו באנו לנסות לתקן איזושהי לקונה שקיימת בעיקר בנושא של ילדים בסיכון שדרך אגב המדינה מנסה לתת כלים כדי להחזיר אותם למסלול הנכון, למסלול הנורמטיבי.
אורלי לוי אבקסיס: לא פעם אנחנו רואים השתדלות מאוד מאוד גדולה של משרד הרווחה לעשות תוכניות גם להשלמת בגרויות, גם להיות באמת חלק אינטגרלי מהחברה הנורמטיבית לאחר שהנערים הללו עוברים מסכת מאוד מאוד קשה.
אורלי לוי אבקסיס: חלק מהם אפילו נלחמים כדי לשרת כלוחמים בצבא.
אורלי לוי אבקסיס: הצעת החוק הזאת הגיעה אליי דרך אלן פרידזון זכרונו לברכה.
אורלי לוי אבקסיס: היה לו סיפור מאוד נוגע ללב.
אורלי לוי אבקסיס: היתה עלייה מאוד קשה, התאקלמות לא פשוטה בבית-שאן.
אורלי לוי אבקסיס: האבא נטש והשאיר את האימא עם הילדים ועם הסבתות.
אורלי לוי אבקסיס: לנערים האלה קל ליפול לשוליים.
אורלי לוי אבקסיס: בעקבות פעולה אמיצה גם של מדריכים ושל תוכניות של משרד הרווחה הוא לקח את עצמו בידיים .
אורלי לוי אבקסיס: הוא שינה את אורח חייו, הוא הפך להיות חניך מצטיין.
אורלי לוי אבקסיס: הוא נלחם לשרת בצבא כלוחם, הפך להיות לוחם מצטיין ב-101 של הצנחנים.
אורלי לוי אבקסיס: אחר כך גם מפקד מצטיין.
אורלי לוי אבקסיס: אבל בסוף כשהוא בא לאזרחי ורצה להמשיך אמרו לו: לא, אתה לא יכול כי אנחנו מסתכלים על העבר שלך ועל מה שעשית בגיל 14 - 15.
אורלי לוי אבקסיס: בהצעת החוק הזו אנחנו באים להסדיר את העניין כי יש פה אבסורד.
אורלי לוי אבקסיס: בצבא הם נושאים נשק.
אורלי לוי אבקסיס: הם יוצאים הביתה לא עם אקדח, הם יוצאים הביתה עם נשק אוטומט שאתם יכולים לדמיין איזה שימושים יכולים לעשות בו.
אורלי לוי אבקסיס: אותם ילדים מסכנים את נפשם יום יום להגנה על המולדת.
אורלי לוי אבקסיס: לזה הם מספיק טובים.
אורלי לוי אבקסיס: לאחר מכן כשנקבל אותם כחלק מהחברה אנחנו אומרים להם: לא, לא.
אורלי לוי אבקסיס: פה אנחנו חותכים ושמים לכם אות קין על המצח לאורך כל ימי חייכם.
אורלי לוי אבקסיס: אפילו ביהדות הנושא של חזרה בתשובה ותקנות השבים באים להקל על החזרה בתשובה וזה ערך עליון.
אורלי לוי אבקסיס: אני חושבת שזה גם משהו שאנחנו צריכים ליישם פה.
אורלי לוי אבקסיס: הבעיה היחידה שלי היא כזו שצריך לראות איך אנחנו עושים את זה.
אורלי לוי אבקסיס: עשינו תיקונים קטנים יחד עם המשרדים הרלוונטיים.
אורלי לוי אבקסיס: אבל אני רוצה לאפשר באמת לראות איך אנחנו במקביל דואגים שהחייל יהיה, למשל, להביא את המידע בפני הקצין המוסמך כי עד היום הקצין באופן אוטומטי היה פוסל.
אורלי לוי אבקסיס: גם אם התיק היה נסגר, הרישום נשאר, המשטרה רואה.
אורלי לוי אבקסיס: אותו קצין מסתכל והוא מוחק באופן אוטומטי.
אורלי לוי אבקסיס: אנחנו רוצים להוסיף עכשיו אפשרות בחירה בטופס הבקשה.
אורלי לוי אבקסיס: זאת אומרת שהחייל באותיות קידוש לבנה ידע שאם היה לו איזשהו אירוע פלילי בעבר, הוא יציג את עברו הצבאי - תעודת לוחם, נכון.
אורלי לוי אבקסיס: דבר שני, איך אנחנו דואגים להעברת המידע בין צה"ל לבין המשרד לביטחון הפנים כך שזה יתאפשר כי זה בעיקר רלוונטי איך שמשתחררים מהצבא.
אורלי לוי אבקסיס: יש גם עבודות מסוימות שבחלקן הן עבודות מועדפות וכו', ובכלל, בואו נכשיר לו את הקרקע לחזרה.
אורלי לוי אבקסיס: אני רוצה להבהיר דבר נוסף.
אורלי לוי אבקסיס: לפעמים תיק נסגר לאחר זמן רב.
אורלי לוי אבקסיס: חשוב שלצורך העניין יהיה מדובר בפתיחת התיק בהיותו קטין בטרם גיוסו לצבא.
אורלי לוי אבקסיס: לא על הסגירה.
אורלי לוי אבקסיס: הרי כל השיקול יהיה שיקול רלוונטי.
אורלי לוי אבקסיס: אנחנו לא לוקחים לגמרי את שיקול הדעת של הקצין, אנחנו רק אומרים שזה לבדו, אותו תיק שנפתח כשהוא היה קטין, לא ישמש למניעה שלו לעסוק באבטחה.
מירי רגב: אבל איפה זה נכנס בנוסח?
<עידו בן-יצחק: הנוסח העדכני שהגעתי אליו עם הממשלה לא כולל התייחסות לנושא של תיק של סגור או תיק פתוח.
אורלי לוי אבקסיס: אני רק רוצה את ההבהרה, שיהיה ברור כי לא רשום פה בחוק עצמו.
מירי רגב: מה כתוב בחוק עצמו?
אורלי לוי אבקסיס: זה לא כתוב.
אורלי לוי אבקסיס: גם נסגרה לא כתוב.
<גבריאלה פיסמן: לגבי הסגירה היו לנו הידיינויות עם המציעה והנוסח שהגענו אליו הוא הנוסח שמונח.
מירי רגב: מה, "ואולם לא יודיע הקצין המוסמך"?
מירי רגב: האם זה הנוסח שמקובל על הממשלה וגם על המציעה?
מירי רגב: מי מקריא את הנוסח?
אורלי לוי אבקסיס: כדי שנגיע להבהרות בנושא אנחנו מחקנו לגבי מועמד שיש לו עבר פלילי כי לפעמים נמחק התיק הפלילי אבל יש איזשהו רישום שמופיע בפני הקצין.
מירי רגב: אורלי, אבל הנוסח הזה מקובל עלייך?
אורלי לוי אבקסיס: הנוסח הזה מקובל עליי.
אורלי לוי אבקסיס: אני רוצה הבהרה לפני שנייה ושלישית שידעו, שלא יגידו: לא דנו בזה.
אורלי לוי אבקסיס: לכן, ההבהרה - אני מדברת על תיקים שנפתחו בטרם גיוסם לצבא.
אורלי לוי אבקסיס: נושא נוסף, חייבים להסדיר, ואנחנו בדין ודברים איתם, איך ידע אותו חייל.
אורלי לוי אבקסיס: פה אנחנו צריכים להכניס בטופס הבקשה, הם הבטיחו לנו שזה יהיה.
אורלי לוי אבקסיס: רק למען הסר ספק, אני ארצה שתחזרי על זה פה, בטופס הבקשה שזה יהיה בקידוש לבנה שידעו.
אורלי לוי אבקסיס: וגם, גברתי היושבת-ראש, הייתי רוצה לשאול את הצבא כי זה משהו שנתקלנו בו, וגם משרד הרווחה ומי שעוסקים בנושא הללו.
אורלי לוי אבקסיס: ישנה רשימה מסוימת שבה משרד הביטחון - דרך אגב, זה לא חשוף לכולם - אנחנו לא יודעים באיזה עבירות הם לא מגייסים.
אורלי לוי אבקסיס: אנחנו רוצים שזה יהיה, לדעת אם זה שרירותי או לא.
מירי רגב: אבל זה לא קשור לחוק הזה.
אורלי לוי אבקסיס: לא בדיוק, אבל חלק מאותם ילדים נלחמים על זכותם לשרת בצבא.
מירי רגב: אנחנו מדברים על הפלילי, זה המוטו של העניין שלך.
אורלי לוי אבקסיס: אבל לקראת הדיון הבא, לקריאת הקריאה השנייה והשלישית, היינו כן רוצים לקבל כי גם המשטרה אפילו לא יודעת.
אורלי לוי אבקסיס: זה קשור מאוד.
מירי רגב: אני רוצה לאשר את החוק הזה כמו שהוא מההיבט הפלילי.
אורלי לוי אבקסיס: אנחנו מעלים אותו כמו שהוא בהיבט הפלילי.
אורלי לוי אבקסיס: הנושא הוא כזה - שאותם ילדים היום נלחמים על זכותם.
אורלי לוי אבקסיס: רוב הילדים בסיכון נלחמים להתגייס לצבא.
אורלי לוי אבקסיס: לא המשטרה, לא משרד הרווחה, ולא אף גורם אחר, יודע מהי מהות הסירוב של צה"ל.
אורלי לוי אבקסיס: אם לצה"ל יש רשימת קריטריונים אנחנו רוצים לדעת מה הקריטריונים.
אורלי לוי אבקסיס: יכול להיות שבעבירות מין חמורות אני מסכימה איתם לחלוטין או בעבירות סמים חמורות.
מירי רגב: אבל זה לא קשור לחוק.
אורלי לוי אבקסיס: זה קשור בעקיפין כי אנחנו מדברים על אותם ילדים.
אורלי לוי אבקסיס: אני על הדרך רוצה לדעת למה הם צריכים להילחם על זכותם לשרת בצבא.
מירי רגב: היועץ המשפטי, תעזור לי רגע להבין את העניין כדי שנראה איך אנחנו מתקדמים כי אני חשבתי שאנחנו כבר מצביעים.
אורלי לוי אבקסיס: אנחנו מצביעים.
אורלי לוי אבקסיס: אני רק רציתי להעלות פה נקודה.
מירי רגב: שנייה, אורלי.
מירי רגב: החוק הזה הגיע כדי לאפשר לחיילים משוחררים שעד היום לא יכלו לעבוד כמאבטחים לעבוד כמאבטחים.
מירי רגב: מדוע הם לא היו יכולים לעבוד כמאבטחים?
מירי רגב: בגלל סיבה של רישום פלילי.
מירי רגב: באה הצעת החוק הזאת ואומרת: חלק מהילדים שהתגייסו לצבא, בהיותם קטינים עשו מעשים כאלה ואחרים ונפתח להם רישום פלילי.
מירי רגב: סתם קטטה בגן ליד הבית נרשם להם רישום פלילי ובגלל הרישום הפלילי הזה הם לא יכולים להתעסק כמאבטח וזה לא הוגן.
מירי רגב: אנחנו רוצים לאפשר לחייל משוחרר לעסוק גם בדברים אחרים.
מירי רגב: ברור שאם יש לו תיק פלילי על אונס או על דברים אחרים כמו שאמרת אז ברור שזה משהו אחר.
מירי רגב: זה הצעת החוק, לא כרגע על רשימה על מה לא מגייסים ועל מה כן מגייסים.
אורלי לוי אבקסיס: לא, אני רציתי לנצל פה את הפלטפורמה.
מירי רגב: על זה צריך לעשות דיון אחר, אני מסכימה איתך.
מירי רגב: זה נושא נכון והוא חשוב ואת צריכה לעסוק בו.
מירי רגב: היום אנחנו דנים בהצעת חוק הזאת שמדברת על כך שחיילים משוחררים שרוצים לעסוק באבטחה והם היו לוחמים ויש להם רישום פלילי וזה בסמכות קצין המשטרה, שלא תהיה לקצין המשטרה סמכות לפסול אותם בגלל הרישום הפלילי.
מירי רגב: זו הצעת החוק.
<איילת לוי: אין לו סמכות, אבל זה יובא בשיקול דעתו.
<איילת לוי: זאת אומרת, במניין השיקולים שהוא שוקל העובדה שהבחור היה לוחם בשירות מלא עם תעודת לוחם זה יהווה איזשהו פרמטר.
מירי רגב: זה ייכנס לגדר השיקולים שלו.
אורלי לוי אבקסיס: לא על סמך העבר הפלילי בלבד הוא יוכל לפסול אותו, זה מה שחשוב.
מירי רגב: משרד המשפטים, האם הנוסח הזה שמונח כאן על שולחן הוועדה של שורה אחת שאני מבקשת ממך היועץ המשפטי להקריא אותה, - - -
אורלי לוי אבקסיס: שנייה, מירי.
אורלי לוי אבקסיס: רק חשוב להבהיר איך החייל יהיה מודע.
אורלי לוי אבקסיס: שיצהירו איפה הם כותבים - זה בסדר.
מירי רגב: רגע, בואו נקריא קודם כל את החוק.
<עידו בן-יצחק: מאחר וזה בעצם תיקון לסעיף קיים אני אקריא מה אומר הסעיף הקיים היום ומה אנחנו מוסיפים לו.
<עידו בן-יצחק: סעיף 8(5) לחוק אומר:
<עידו בן-יצחק: הקצין המוסמך יאשר את כשירותו של מועמד לשמש כמאבטח אם התקיימו בו כל אלה.
<עידו בן-יצחק: אחד התנאים הוא: אין מניעה לדעת הקצין המוסמך להסמיכו כאמור בטעמים של שלום הציבור או ביטחון הציבור או לרבות מפאת עברו הפלילי.
<עידו בן-יצחק: מה שהתוספת אומרת: "ואולם לא יודיע הקצין המוסמך כי יש מניעה להסמיכו לפי פסקה זו, אלא לאחר שהביא בחשבון גם שירות צבאי כלוחם כהגדרתו בפקודות הצבא, ככל שהמידע הובא בפניו".
<עידו בן-יצחק: כלומר, שהקצין המוסמך שוקל האם יש מניעה מסיבות של עבר פלילי או של שלום הציבור למנוע הוא צריך לקחת בחשבון אם הוא היה לוחם.
מירי רגב: אם הוא היה לוחם והיה לו נשק אז אין סיבה שהוא לא יעשה את זה אחר כך.
<עידו בן-יצחק: יכול להיות שכן, יכול להיות שלא.
אורלי לוי אבקסיס: הוא גם עושה מילואים עם נשק, את מבינה?
מירי רגב: אוקיי, זה הצעת החוק.
מירי רגב: משרד המשפטים, החוק הזה מקובל עליכם כפי שהוא עם השינוי?
<גבריאלה פיסמן: גיבשנו את הנוסח יחד עם המציעה ו- - -
מירי רגב: אוקיי, אז משרד המשפטים לא מתנגדים.
<איילת לוי: הנוסח הזה גובש איתנו.
מירי רגב: יפה, בסדר.
מירי רגב: משרד הרווחה - אין לו פה עניין.
אורלי לוי אבקסיס: יש להם עניין, הם ילדים בסיכון.
אורלי לוי אבקסיס: דווקא הם בעד.
מירי רגב: הם בעד, בסדר.
מירי רגב: אני מתארת לעצמי שאין לכם בעיה עם הנוסח.
מירי רגב: משרד הביטחון.
דה מסקיטה: שיר גומז דה מסקיטה, הפרקליטות הצבאית.
דה מסקיטה: הנוסח הזה גם מקובל עלינו.
מירי רגב: מקובל גם על צה"ל.
מירי רגב: לשכת עורכי הדין.
<חיים אברג'ל: גם על-ידינו זה מקובל.
<חיים אברג'ל: אני רק רוצה להעיר איזושהי הערה.
<חיים אברג'ל: החוק לא מונע מ- - -
מירי רגב: מקצין לעשות את זה גם היום.
<חיים אברג'ל: גם אם יש לו עבר פלילי.
אורלי לוי אבקסיס: היום הם עושים את זה באופן אוטומטי.
אורלי לוי אבקסיס: אנחנו מחייבים אותם לקחת בחשבון את עברו כלוחם.
<חיים אברג'ל: אבל באופן כללי, חייל או משוחרר שיש לו עבר פלילי אין מניעה שהוא ישמש כמאבטח.
<חיים אברג'ל: מהדברים שלך ניתן היה להבין שכאילו מי שיש לו עבר פלילי נפסל אוטומטית, אז הוא לא נפסל אוטומטית.
אורלי לוי אבקסיס: הלכה למעשה הוא נפסל אוטומטית.
מירי רגב: החוק הזה פה מאפשר עוד מסננת.
אורלי לוי אבקסיס: בכל מקרה היועץ המשפטי הקריא עבר פלילי מניעה, ולכן אנחנו באים לאזן את זה עם השירות.
אורלי לוי אבקסיס: שוב, אנחנו רק צריכים לקראת קריאה שנייה ושלישית להכין את הפרוצדורה איך ידע החייל שיש לו את האפשרות.
<עידו בן-יצחק: עד כמה שהבנתי מהמשרד לביטחון הפנים הם מתכוונים לתקן את הטופס שלהם.
אורלי לוי אבקסיס: נכון, כן.
<עידו בן-יצחק: אני מציע שלקראת הדיון בקריאה השנייה והשלישית הם יציגו לנו את הטופס המתוקן בוועדה וכך נוכל לראות אם הוועדה מקובל עליה.
מירי רגב: המשרד לביטחון הפנים, מקובל עליכם להביא את זה?
<איילת לוי: כן.
אורלי לוי אבקסיס: רק עוד דבר אחד - לוודא שתהיה העברת מידע באמת בין הצבא לבין המשרד לביטחון הפנים.
<איילת לוי: זה לא יהיה.
<עידו בן-יצחק: המידע אמור להגיע מהחייל עצמו.
<איילת לוי: מהפונה, מהמבקש.
אורלי לוי אבקסיס: אוקיי, אז אנחנו פוטרים את - - -
<איילת לוי: העברת מידע - צה"ל בטח יענה יותר טוב.
<איילת לוי: אבל העברת המידע לא תהיה בין שני הזרועות אלא המבקש הוא זה שצריך להביא לידי - - -
מירי רגב: נכון, כמו שיש על כל דבר, גם על השב"כ.
מירי רגב: אני לא רוצה לשנות את זה, אחרת חשיפת מידע פה של אותם חבר'ה תעבור חופשי בין כולם.
מירי רגב: אנחנו רוצים להגן עליהם.
מירי רגב: את העניין הזה ממש לא הייתי רוצה לפתוח.
אורלי לוי אבקסיס: בסדר, אין לי בעיה עם זה.
מירי רגב: אם כך, כדי להביא את זה לקריאה שנייה ושלישית אתם צריכים להביא רק את הנוהל כיצד אותו חייל מודע לזה שיש לו את אופציה לערער ולהציג את תעודת הלוחם שלו.
אורלי לוי אבקסיס: עוד לפני, בטרם השיקולים הוא מראש יביא, שידע שאם היה לו עבר פלילי הוא צריך להביא את האישור.
<עידו בן-יצחק: יצרף את תעודת הלוחם.
<קריאה: נוסף לרשימת ה- - -
אורלי לוי אבקסיס: אנחנו נגבש את זה בצורה כזו.
אורלי לוי אבקסיס: הרי יש טופס של הבקשה שאתה מגיש את הבקשה.
אורלי לוי אבקסיס: יש טופס רשמי של הגשת הבקשה ששם צריך להכניס את הסעיף.
מירי רגב: צה"ל, הרי ברגע שחייל משתחרר יש לו תעודת שחרור שגם על זה יש לי מה להגיד.
מירי רגב: אני מאוד הייתי רוצה לבטל את תעודת השחרור, אבל על זה לא נעשה דיון כאן כרגע.
מירי רגב: מישהו שהוא כמעט טוב מאוד, בגלל שהוא ערק פעמיים לא יכול לקבל חלק מהעבודות.
מירי רגב: הצבא יכול עכשיו לקבוע לאזרח מה יהיו תפקידיו ומה לא יהיו תפקידיו בעוד מאה שנה.
מירי רגב: אבל על זה לא אדבר איתך כרגע.
אורלי לוי אבקסיס: תעודת לוחם?
מירי רגב: אבל יש לחייל תעודת לוחם, הוא מקבל תעודת לוחם.
מירי רגב: אני חושבת שלתעודת הלוחם שהוא מקבל יש כל מיני דברים שאתם הרי ממליצים לו.
מירי רגב: יש לו קורסים ויש לו זה.
מירי רגב: חלק ממה שמציעים לו הצבא, בתוך המסמך הזה יהיה כתוב: לוחם, דע שאם היה לך בעברך רישום פלילי וברצונך לעסוק בתפקיד מאבטח זה לא מונע ממך.
מירי רגב: לך, גש עם תעודת הלוחם הזו לקצין הרלוונטי, ואז זה יאיר את עיניו של אותו לוחם שמשתחרר.
<גבריאלה פיסמן: הדבר היחיד שצריך לציין זה שעליו לצרף את תעודת הלוחם למסמכים.
מירי רגב: כן, ואז זה חלק מהמידע שהצבא מאפשר לאותו אזרח להיות אזרח טוב יותר, להשתקם במה שהוא רוצה לעשות.
אורלי לוי אבקסיס: אני חושבת שמה שמירי אומרת עכשיו זה נהדר כי אז זה שני מסלולים: אחד, קודם כל לפני השחרור אומר הצבא: יש לך את האופציה.
אורלי לוי אבקסיס: הוא מעדכן את זה ביחס לזה שאם אתה לוחם ומעוניין אז אין לך חסימה.
אורלי לוי אבקסיס: ומצד שני, כשאתה בא לבקש את הבקשה מול המשטרה, באותו בקשה כתוב: תצטרף.
מירי רגב: אם אתה לוחם נא תצרף את תעודת הלוחם או משהו כזה, זה יכול לעזור לך.
מירי רגב: ואז יש לך שני טפסים והבן-אדם יודע.
מירי רגב: גם הצבא מסייע לאותו חייל שאחר כך מן הסתם חוזר לצבא כמילואימניק וגם אנחנו יכולים לממש את הצעת החוק הזו בצורה רצינית ולא שתהיה עוד הצעת חוק שהיא רק תהיה כתובה בשורה, אבל החייל עצמו לא יוכל לנצל אותה.
מירי רגב: אני חושבת שאתם יכולים לדון בעניין הזה.
מירי רגב: תפתחו את זה יחד עם המציעה.
מירי רגב: נראה לי ששתי ההצעות הן מאוד טובות ובזה אפשר לקדם את החקיקה.
מירי רגב: האם אני יכולה להביא את זה להצבעה בקריאה ראשונה או שיש למישהו הערות?
<ניר ורגון: שלום, שמי ניר מרבני "צהר".
<ניר ורגון: רצינו לברך את אורלי על ההצעה הזאת.
מירי רגב: תברך כשהחוק יסתיים.
<ניר ורגון: אנחנו נברך בהתחלה ונברך גם בסוף כי יש פה עיקרון מאוד מאוד חשוב שבן-אדם שעבר עבירה יש לו תקנה, יש לו תשובה.
<ניר ורגון: אדם שיש לו עבירה פלילית פגע בחברה, אבל ברגע שהוא נכנס כלוחם והתנסה בסיטואציות של הגנה על החברה הוא תיקן את מה שהוא קלקל.
<ניר ורגון: אנחנו צריכים להיות מאמינים בכוחו של האדם לתקן.
<ניר ורגון: כמו שאפשר לקלקל, אפשר לתקן.
<ניר ורגון: הירידה פה לפרטים של איך בדיוק הוא עושה את זה זה בדיוק תקנת השבים – להקל על האדם כמה שיותר לפתוח דרך חדשה.
<ניר ורגון: זה הרעיון הגדול של תשובה.
מירי רגב: אורלי יכולה להצביע, היועץ המשפטי?
<עידו בן-יצחק: במקום חבר הכנסת פייגלין, במקום חבר הכנסת עמאר.
מירי רגב: במקום עמאר, הכי טוב.
אורלי לוי אבקסיס: במקום עמאר, זה הנציג שלנו.
אורלי לוי אבקסיס: אני על תקן של חמד עמאר.
מירי רגב: בבקשה לכתוב שחברת הכנסת לוי מצביעה במקום חבר הכנסת עמאר שהוא חבר קבוע בוועדה.
מירי רגב: חברי הכנסת, אני מבקשת להביא את זה להצבעה.
מירי רגב: בעד - פה אחד
מירי רגב: הצעת החוק עברה בקריאה ראשונה.
מירי רגב: תבואו עם תשובות ומבחינתי זה יעבור שבוע הבא.
אורלי לוי אבקסיס: תודה רבה, מירי.
מירי רגב: בוקר טוב לכולם, שבוע טוב.
מירי רגב: שיהיה לנו שבוע של בשורות טובות ועשייה טובה.
מירי רגב: אנחנו פותחים את הצעת חוק התכנון והבנייה, תיקון 102, סעיפים 27, 28, 58א ו-ג(5) עד (7), 31, 32, 35 עד 37 ו-52.
מירי רגב: אלה הסעיפים שנעבור עליהם היום.
מירי רגב: נתחיל בסעיף 52 לבקשתו של חבר הכנסת דב חנין ולאחר מכן נמשיך בסדר היום.
מירי רגב: נסיים את הנושאים האלה ונעבור לסקירה של בינת שוורץ בסוגיית הרישוי, ולאחר מכן נתייחס לרישוי.
מירי רגב: אני רוצה להביא את החוק להצבעה בשבוע האחרון של פברואר.
מירי רגב: זה אומר שיהיה כאן מרתון.
מירי רגב: הדיון האחרון שנדון בו לפני ההצבעה יהיה דיון על דיור בר השגה.
מירי רגב: אם לא נדון על הנושא הזה, זה לא יבוא להצבעה.
מירי רגב: זה התכנון.
מירי רגב: אתן לך אחר כך את התאריכים שקבעתי עם גדעון, שבוע שבו אנחנו יושבים ודנים על ההצבעות.
מירי רגב: עד השבוע הזה נדון גם בוועדה על דיור בר השגה.
מירי רגב: זה הסיכום שלי מבחינת סדר היום.
מירי רגב: זאת אומרת, אם נעבוד כפי שאנחנו מתכננים, לדעתי שניים-שלושה דיונים על הרישוי יספיקו, ואז דיור בר השגה.
מירי רגב: מי מציג את סעיף 52?
<תומר רוזנר: סעיף 52 להצעת החוק מתייחס לביצוע עבודות זמניות במיזם חשוב.
<תומר רוזנר: הסעיף הזה נדון בוועדה פעמיים, כאשר במהלך הדיונים הוועדה הציעה והממשלה קיבלה צמצום ניכר של ההצעה המקורית של הממשלה בהקשר הזה.
<תומר רוזנר: ההצעה עומדת כיום על שני מצבים שבהם יוכל שר הפנים, בצו מיוחד שהוא יחתום עליו בעצמו, לאחר התייעצות עם המועצה הארצית, להתיר עבודות זמניות.
<תומר רוזנר: מצב אחד הוא מצב שיש תכנית מופקדת וצריכים עבודות זמניות כדי להקדים את המאוחר ולבצע אותה.
<תומר רוזנר: מצב שני הוא מצבים חריגים של עבודות דחופות.
<תומר רוזנר: הדוגמאות שניתנו הן ביקור אישיות חשובה שדורש הכשרת שטח לאותו ביקור וכו'.
<תומר רוזנר: לטענת מספר משתתפים בדיונים נודע להם על קיום הדיון השני בסעיף הזה ברגע האחרון ולכן לא ניתנה להם הזדמנות להשמיע את דברם.
<תומר רוזנר: כדי להפיס את דעתם של אותם אנשים וכדי להבטיח את תקינות הליך החקיקה המלצנו ליושבת-ראש הוועדה, והיא קיבלה את המלצתנו, לאפשר את הדיון הנוסף הזה, למרות שאין חובה כזאת לדעתנו, מבחינת התקנון.